Carlos Guillermo Hartl de Laufen

**Carlos Guillermo Hartl de Laufen** O.F.M.Cap. (født 10. mai 1904 i Laufen i kongedømmet Bayern i keiserriket Tyskland, død 6. begruar 1977 i Villarrica i Chile var en tyskfødt katolsk biskop og misjonær tilhørende kapusinerne, den andre apostoliske vikar av Araucanía i Chile.
## Liv og virke
### Bakgrunn
Han ble født i byen Laufen i kongedømmet Bayern den 10. mai 1904, inn i en familie gjennomsyret av kristen tradisjon. Han ble døpt i sognet i hjembyen sin med navnet **Karl**. Etter å ha fullført sine humanistiske studier, gikk han inn i novisiatet i kapusinerordenen og, i en alder av tjue år, viet han seg til Gud med sine midlertidige løfter i denne ordenen den 1. april 1924, og fikk klosternavnet **Wilhelm von Laufen**.

I løpet av sine studieår og forberedelser til prestetjenesten dyrket han på en helt spesiell måte misjonsånden, inspirert av entusiasmen som blomstret i hans ordensprovins, som siden slutten av 1800-tallet hadde overtatt sjelesorgen i Araucanía-misjonen i Chile.
### Prest
Den 15. juli 1928 ble han ordinert til prest av biskop Maximilian von Lingg av Augsburg i Bayern, og den 17. desember 1929 ankom han Chile.

Han arbeidet i misjonene i Vilcún og Villarrica. I februar 1933 ble han sendt som sogneprest til Toltén, hvor han var kjent for sin kjærlighet til kirken, sitt standhaftige forsvar av troen og sin uselviske tjeneste for Guds folk. I den tro at den beste måte å beskytte og opprettholde sognebarnas tro på var gjennom utdanning av barn og unge, utvidet og befestet han skolene i misjonene i Toltén og Queule.

I februar 1939 forlot han menigheten Toltén for å ta samme sjelesørgeriske oppdrag i San José de la Mariquina, hvor han senere ble rektor ved *San Fidel de Sigmaringa misjonsseminar*, og viet seg til den åndelige og pastorale utdanning av mange prester.

I mer enn ti år var han regulærsuperior for kapusinerne i Araucanía, et verv han utførte med en karakteristisk brorskapsånd, og oppmuntret dem med sitt eksempel og sine ord og strebet etter å holde dem trofaste mot misjonskallet.

### Biskop, apostolisk vikar av Araucanía
Den 9. november 1956 utnevnte pave Pius XII ham til koadjutorbiskop for den apostoliske vikar i Araucanía, med etterfølgelsesrett. Den 17. mars året etter ble han ordinert til biskop i kirken *San Francisco de Asís* i Valdivia. Hovedkonsekrerende var erkebiskop Sebastiano Baggio, apostolisk nuntius til Chile; medkonsekrerende var titulærbiskop Guido Benedito Beck de Ramberga, O.F.M. Cap., apostolisk vikar av  Araucanía, og biskop Francisco Maximiano Valdés Subercaseaux O.F.M. Cap. av Osorno. Han deltok med stor interesse i de fire sesjonene i Det andre Vatikankonsil, og i september 1968 holdt han bispedømmesynode for å anvende retningslinjene som utgikk fra konsilet for det apostoliske vikariatet.

Den femte mars 1956 overtok han som oapostolisk vikar av Araucanía.

Han døde uventet i Villarrica den 6. februar 1977, i en alder av 73 år. Han hadde tilbrakt 54 år som kapusiner, 49 år som prest og 20 år som biskop. Hans levninger befinner seg i katedralen i Villarrica.

## Kanoniseringsprosess
Monsignor Hartl utmerket seg ved å være en mann med et dypt åndelig liv, basert på bønn og kjærlighet til nattverden, som var kilden til hans kristne dyder, hans apostoliske lidenskap og hans dype ønske om at hver av hans sognebarn skulle ha større muligheter for helhetlig utvikling. Hans kanoniseringsprosess har pågått siden 1. juni 2002.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1913-1993) *1953
* Biskop *Carlos Guillermo Hartl de Laufen* (1904-1977) *1957 

## Referanser